WAT Woord van die Week: die koeël is deur die kerk‘n Kerkgebou in Beirut ná ‘n bomontploffing in die gebied (argieffoto) Foto: Sherry Ott, ottsworld.com Uitdrukking: die koeël is deur die kerk Betekenis: Die saak is afgehandel, daar is niks meer daaraan te doen nie of die saak kan nie meer gered word nie. Waar kom dit vandaan? Die uitdrukking het moontlik ontstaan uit die gebruik van strydende partye om kerkgeboue te ontsien, sodat met beskieting daarvan deur een van die partye te kenne gegee is dat niks meer ontsien sou word nie. Vroeër kon vlugtelinge in Christelike kerke skuil. Dié reg is egter dikwels geskend en as daar op die kerk geskiet is, het die vlugteling geweet daar kan niks meer aan sy saak gedoen word nie. Hierdie interessante brokkie is aan Maroela Media se Taaltoffie verskaf deur die Woordeboek van die Afrikaanse Taal.